Karl von Bülow

Karl Wilhelm Paul von Bülow (24. aprill 1846 – 31. august 1921) oli Saksamaa sõjaväelane, teise armee juht Esimese maailmasõja alguses.

Von Bülowi armee tungis sõja alguses Kesk-Belgiasse ning vallutas augusti lõpus Namuri kindluse ning lõi järgnevalt mitmes lahingus Prantsuse viiendat armeed. Samas tekkis Bülowil vastuolusid nii Saksa esimese armee juhi Alexander von Klucki, kes arvas, et Bülow liigub edasi liialt aeglaselt, kui ka kolmanda armee ülema Max Klemens von Hauseniga, kes Bülowi enese arvates liialt aeglaselt liikus. Kui sakslased olid jõudnud Pariisi lähistele, hakkas nii Bülowile kui ka Kluckile muret tegema tühik, mis jäi nende armeede vahele ning nõnda liikus Kluck otse lõunasse, selle asemel, et Schlieffeni plaani kohaselt mööduda Pariisist lääne suunas. Klucki armee venis liialt mööda rinnet välja ning järgnenud prantslaste vastupealetungis, mis sai tuntuks Marne'i lahingu nime all, löödi sakslased tagasi. Bülow jäi teise armee juhatajaks kuni 1915. aastani, mil ta elas üle südameataki. Aastal 1916 läks Bülow lõplikult erru. 

Karl von Bülow suri 1921. aastal Berliinis.

Auastmed
 Aasta Kuupäev  Auaste 1893 17. juuni 20px ooberst 1897 22. märts  kindralmajor 1900 22. mai  kindralleitnant 1904 15. september 20px ratsaväekindral 1912 1. oktoober 20px kindralooberst 1915 27. janauar 20px kindralfeldmarssal

Kategooria:Preisi sõjaväelased
Kategooria:Saksamaa kindralid Esimeses maailmasõjas
Kategooria:Lübecki Hansaristi kavalerid
Kategooria:Sündinud 1846
Kategooria:Surnud 1921